Abazeno

Abazeno ( —Diodoro Sikulo eta Esteban Bizantziokoa—; Ἀβάκαινα —Klaudio Ptolomeo—) Siziliako hiri bat zen, iparraldeko kostatik 6,5 kilometrora kokatua, Tindaris eta Milas artean, azken hiri horretatik 13 kilometrora.

 Historia 
Abazeno sikuloen hiria zen eta, dirudienez, ez zuen greziar kolonorik izan, nahiz eta greziar kulturan murgilduta egon. Hasieran, Tindaris sartuta zegoen haren lurralde barruan, baina Dionisio Zaharrak bereizi zuen azken hiria fundatzean, K.a. 395eanDIODORO SIKULO: Biblioteka historikoa, XIV. 78 § 5. Dionisiok Magon kartagotarrak irabazi zituen Abazenoko guduan K.a. 393an DIODORO SIKULO: Biblioteka historikoa, XIV. 90. §§ 3-4.

Dionisio I.a, Agatokles eta Hieron I.aren gerretan aipatzen denaren arabera,DIODORO SIKULO: Biblioteka historikoa, XIV. 90 § 3, XIX. 65 § 6, XIX. 110 § 4, XXII. 13 § 2 argi dago hiria garrantzia handikoa izan zela, baina Hieronen ostean, historiatik desagertzen da eta Zizeronaren In Verrem lanean ezta aipatzen ere. Hala ere, Klaudio Ptolomeok KLAUDIO PTOLOMEO: III. 4. § 12 hiria izendatzen du existituko balitz bezala. Haren gainbehera etorri zen Tindarisen goraldiaren erruz.

Ez dago dudarik Tommaso Fazelloren garaian agertutako hondakinak, Tripi herria dagoen muino baten oinean, Abazenokoak direla. Horko harri landuek, eroritako kolomek eta harresien aztarnek adierazten dute hiri handi bat zegoela, zimentarrietaraino suntsiturik. FAZELLO, Tommaso: De Rebus Siculis,IX. 7; CLÜVER, Philipp: Sicil. Ant. 386 or.

 Txanpongintza 
Zilarrezko eta kobrezko txanponak aurkitu dira Abazenon. Txerriek eta ezkurrek, itxura ohizkoenek, zerikusi dute haritzondo handiekin, gaur egun ondoko mendiak estaltzen dituztenak, urdaldeei bazka ematen zietenak.

 Erreferentziak 

 Kanpo estekak 
 Artikulu honek jabari publikoko informazioa du:  Smith, William (1890): «Abacaenum», Dictionary of Greek and Roman Biography and Mithology (1870). London: John Murray.
 CLÜVER, Philipp:, "Siciliae Antiquae libri duo", 1619.
 Euskaltzaindia: 129. araua: aita santuen izenak.

Kategoria:Sizilia
Kategoria:Italiako aztarnategi arkeologikoak
Kategoria:Siziliako aztarnategi arkeologikoak
Kategoria:Antzinako sikuloen hiriak
Kategoria:Kartago